C 184/14
BG
Официален вестник на Европейския съюз
25.5.2023 г.
1.9.
За да могат както младите, така и по-възрастните работници да придобият умения, позволяващи им да управляват иновациите, породени от екологичния преход, ЕИСК счита, че е важно да се инвестира в учене в процеса на работа и да се насърчават обучението на работното място, качествените стажове и възможности за чиракуване, които могат да създадат благоприятен диалог между нуждите на пазара и индивидуалните умения на младите хора.
В това отношение ключова роля изпълняват социалният диалог и колективното трудово договаряне. 1.10.
ЕИСК счита за съществено наличието на цялостни политики за обучение, които да бъдат интегрирани в промишлените политики, координирани с други стратегии за развитие и планирани подробно на териториално и местно равнище, в тясна връзка със социалните партньори, за да се гарантира, че екологичният преход е справедлив преход, при който никой не е пренебрегван. 1.11.
ЕИСК счита, че равенството между половете трябва да бъде неделима част от екологичния преход, за да се гарантира адекватното участие на жените в секторите, свързани с екологичния преход.
Държавите членки следва да инвестират повече ресурси в професионалното ориентиране на младите хора в училище и в подпомагането им на пазара на труда чрез ефективни публични служби по заетостта, които са свързани по подходящ начин с производствената структура по места. 1.12.
Младите предприемачи могат да играят важна роля в развитието на иновациите, включително в областта на екологичния преход.
ЕИСК счита, че тези млади хора трябва да бъдат насърчавани посредством специално обучение и подкрепа за иновативните им проекти, както и чрез осигуряване на подходяща финансова подкрепа. 1.13.
За да се гарантира, че екологичният преход е и справедлив преход и че се избягва закриването на предприятия и, следователно, загуба на работни места, ЕИСК счита, че е с приоритетно значение държавите членки да инвестират значителни ресурси, като се започне с тези от националните планове за възстановяване и устойчивост, в подкрепа на предприятията, които трябва да преобразуват дейността си, в преразпределение на съкратените работници и в подкрепа на предприемачите, особено младите предприемачи, които възнамеряват да инвестират в екологосъобразни предприятия. 2.
Контекст на становището 2.1.
Настоящото проучвателно становище беше поискано от шведското председателство на Съвета на ЕС, за да се проучи ролята на младите хора в екологичния преход. 2.2.
Понятието „екологичен преход“ се отнася до прехода на икономиката и обществото на ЕС към постигане на целите в областта на климата и околната среда главно чрез политики и инвестиции в съответствие с Европейския акт за климата, в който се определя задължение за постигане на неутралност по отношение на климата до 2050 г., Европейския зелен пакт и Парижкото споразумение, като се гарантира, че преходът е справедлив и приобщаващ за всички. 2.3.
С оглед на тези големи предизвикателства е важно да се отбележи, че поколението, което е най-възприемчиво и осведомено относно необходимостта от действия за постигане на екологична устойчивост, са именно младите хора.
Всъщност, ако днес има един въпрос с голям потенциал за иновации по отношение на моделите на производство и потребление, по който може да се изгради ползотворна връзка между възприемчивостта и ценностите на младите хора и нерешените въпроси на нашето време, то това е именно въпросът за околната среда, насърчаването на здравето и опазването на биологичното разнообразие на планетата. 2.4.
През последните години около действията в областта на климата се обединиха множество млади хора в цяла Европа, а редица екологични и социални движения се разраснаха на местно, национално и европейско равнище.
Те се състоят от млади хора, които участват в демонстрации и отправят искания към правителствата и създателите на политики за конкретни мерки за опазване на околната среда и постигане на неутралност по отношение на климата. 2.5.
2022 г. беше обявена за Европейска година на младежта не само за да се обърне внимание и да се подкрепи най-неблагоприятно засегнатото от пандемията поколение — поколението на младите хора, като им се вдъхне нова надежда, сила и вяра в бъдещето.
Тя беше и възможност да се подчертаят начините, по които екологичният и цифровият преход предлагат нови перспективи и възможности. 3.
Участие на младите хора в екологичния преход 3.1.
За да се постигне справедлив екологичен преход, е необходимо изпълнението на Програмата на ООН до 2030 г. за устойчиво развитие и нейните 17 цели за устойчиво развитие (ЦУР) чрез Европейския зелен пакт, включително чрез прилагане на нов, по-приобщаващ модел на управление, който позволява активното включване на младите хора в процесите на вземане на решения. 3.2.
Днешните решения на политическите лидери относно изменението на климата и други въпроси, свързани с околната среда, ще имат отражение по-специално върху младите хора днес и върху бъдещите поколения.
Младите хора имат право на глас по въпросите, които ги засягат, както е посочено в Програмата до 2030 г., в която младите хора се признават за „ключови фактори за промяната“ в рамките на ЦУР.